Pesaleidja

Pesaleidja MTÜ (registrikood 80332963) on suurim vabatahtlike juhatuse liikmete poolt juhitav kodutute loomade varjupaik. 
Tavaliselt on Pesaleidja hoole all varjupaigas ja hoiukodudes üle 400 looma, kelle eest kannavad hoolt MTÜ töötajad ja vabatahtlikud. Aastas leitakse uus kodu 600 loomale.
Pesaleidja MTÜ eesmärk on abistada kodutuid ja väärkoheldud loomi, pakkudes neile ajutist peavarju, tuge ja hoolt Pesaleidja varjupaigas või hoiukodudes ning leida neile oma kodu. Selleks, et aidata võimalikult paljusid loomi, avati 22.10.2012 Tallinnas, Mustamäel Pesaleidja varjupaik. 18.04.2024 avas Pesaleidja MTÜ koos Tartu vanglaga pilootprojekti käigus Tartu vangla ruumides teise varjupaiga. 
Pesaleidja MTÜ ei hukka ühtegi tervet või ravitavat looma. Alates tegutsemise algusest on uue kodu leidnud 6000 looma.
Pesaleidja MTÜ tellib iga-aastaselt vabatahtlikult oma raamatupidamise ja põhikirjajärgse tegutsemise kontrollimiseks sõltumatu eksperdi revisjoni. Aruande revideerimine annab annetajatele, vabatahtlikele, töötajatele ja koostööpartneritele kindluse, et MTÜ-le tehtud annetusi kasutatakse vaid selleks põhikirjas ette nähtud viisil. 100% annetustest kasutatakse kodutute loomade abistamiseks. MTÜ kutsub ka kõiki teisi heategevusorganisatsioone oma raamatupidamist laskma vabatahtlikult revideerida. 
MTÜ tegutseb tänu annetustele ja loovutustasudele. Pesaleidja MTÜ ei võta loovutustasusid ega annetusi vastu sularahas. Erandiks on annetused annetuskastidesse ja taaskasutuspoes kauba eest tasumised. Sularaha korjab kokku ja kannab Pesaleidja MTÜ arveldusarvele Brink's Estonia OÜ.
Tegutsemine.
Pesaleidja MTÜ ühekordseid makseid vahendab Maksekeskus AS.
MTÜ juhatuse liikmed ega liikmed ei saa oma tegevuse eest tasu, töötasu ega muid varalisi hüvesid.
Pesaleidja MTÜ juhatusse kuuluvad Katrin Paala-Vainola ja Oliver Vainola (Registrikaart). Pesaleidja MTÜ asutajad on Katrin Paala-Vainola ja Oliver Vainola.
06.07.2023 avati Pesaleidja Taaskasutuspood, et koguda täiendavaid annetusi ning lisaks kodutute loomade aitamisele edendada ka taaskasutust ja vähendada seeläbi jäätmete tekkimist. 
Pesaleidja MTÜ on alates 11.11.2022 Vabaühenduste Liidu liige, liikmed leiad siit.
01.07.2022 väljastas Põllumajandus- ja Toiduamet Pesaleidja MTÜ-le tegevusloa number EE38768 "Kogumiskeskus/varjupaik lemmikloomade teise liikmesriiki viimiseks".
Pesaleidja MTÜ esitas Põllumajandus- ja Toiduametile 14.07.2021 majandustegevusteate tegevuskoha kohta ning teavitab kassitoas asuvate loomade arvu igakuiselt.
Alates 06.12.2018 on Pesaleidja MTÜ käibemaksukohustuslane. Pesaleidja käibemaksukohustuslase number on EE102123047.
Alates 03.03.2017 on Pesaleidja MTÜ-l annetustelefonide jaoks numbriluba number NLN17/1611.
Alates 01.01.2016 kuulub Pesaleidja MTÜ tulumaksusoodustusega mittetulundusühingute, sihtasutuste ja usuliste ühenduste nimekirja. Nimekirja asub Maksu- ja Tolliameti kodulehel. Nimekirjas olevatele ühingutele annetades saavad eraisikud tuludeklaratsiooni tehes tulumaksu tagasi. Samuti saavad ettevõtted annetada 3% kalendriaasta palgafondist või 10% eelmise aasta kasumist tulumaksuvabalt.
Pesaleidja MTÜ järgib oma tegevuses eetilise tegutsemise põhimõtteid. Pesaleidja eetilise tegutsemise põhimõtted leiad siit.
Pesaleidja kuulub Vabaühenduste Liidu heade annetuste kogujate nimekirja alates 9.10.2018 ning järgib annetuste kogumise head tava. Annetuste kogumise hea tava leiad siit: Hea tava. Hea tavaga liitunud ühingute nimekirja leiad siit.
Vabatahtlike Värav andis 13.04.2020 Pesaleidjale vabatahtliku sõbra märgi, seoses sellega on Pesaleidja vabatahtlike kaasamise läbi mõelnud ning korraldanud vabatahtliku tegevuse hea tavaga kooskõlas. Pesaleidja järgib ka Vabatahtlike Värava vabatahtliku head tava. Vabatahtliku hea tava leiad siit: Hea tava. Vabatahtliku sõbra märgi saanud organisatsioonid leiad siit.
Välislingid.
https://www.pesaleidja.ee/anneta/